recursal/SuperWikiNEXT-32B huggingface dataset:
**פרנקו גונן** (נולד ביוני 1948) הוא מנהל ואיש צבא ישראלי בדימוס. כיהן כמנכ"ל עיריית ראשון לציון, שירת תקופה ארוכה בצה"ל, פיקד על אגד ארטילרי ושימש סגן קצין תותחנים ראשי. 

גונן שירת בצה"ל בחיל התותחנים. פיקד על גדוד 55 ובמלחמת לבנון הראשונה פיקד על אגד 449 באוגדה 880. בשנים 1982 עד 1984 פיקד על עוצבת עמוד האש. שימש קצין התותחנים הפיקודי של פיקוד הצפון וסגן קצין תותחנים ראשי. הדריך במכללה הבין-זרועית לפיקוד ומטה וכיהן כנספח צה"ל וראש משלחת משרד הביטחון בזאיר. השתחרר משירות הקבע בדרגת אלוף-משנה ב-1992. בשירות המילואים קודם לדרגת תת-אלוף. 

לאחר שחרורו מונה למנכ"ל אגף הביטחון וחירום בעיריית ירושלים. ב-1995 מונה לסמנכ"ל תפעול ומינהל בעיריית חולון. ב-1999 מונה למנכ"ל עיריית ראש העין וב-2001 למנכ"ל עיריית רחובות. באפריל 2007 מונה על ידי שר הפנים לראש ועדה קרואה לניהול המועצה המקומית מעלה עירון וכיהן בתפקיד עד ספטמבר 2009. ב-2015 פרסם משרד מבקר המדינה ביקורת על תפקוד הוועדה הקרואה במעלה עירון. הביקורת העלתה מחדלים חמורים בתהליכי קבלת ההחלטות ובהתקשרויות עם נותני שירותים. כמו כן, ממצאי הביקורת לימדו על התנהלותה הבזבזנית של הוועדה ועל הטבות כספיות שהוענקו לעומדים בראשה. באוקטובר 2009 מונה למנכ"ל עיריית ראשון לציון וכיהן בתפקיד עד אפריל 2017.

גונן בעל תואר ראשון במדעי הרוח מאוניברסיטת תל אביב, בוגר המכללה לפיקוד ומטה של צבא ארצות הברית בפורט לוונוורת', ובוגר המכללה לפיקוד ומטה של צה"ל.

קישורים חיצוניים
----------------

* ורד עוזיאל, ראשל"צ: פרנקו גונן מונה למנכ"ל העירייה, באתר nrg‏, 14 באוגוסט 2009

| מפקדי עוצבת עמוד האש (תותחנים)  |
| --- |
| 

|  |
| --- |
| בני גרין • יעקב אשל • יצחק יכין • צבי נשר • נתן שרוני • דניאל אבידר • חיים גרניט • מיכאל כרמלי • ברוך קורות • שמואל מאיר • אריה שחם • דוד אורון • אלי ברק • פרנקו גונן • אליעזר המלי • שמואל גולן • אהרון אמויאל • יונתן שמשוני • מוטי טל • יעקב זיגדון • אלי יפה • אשל פשטי • צביקה פוקס‎ • שולי לוי • לורנס מועלם • יואב הר אבן • בני מר • יוני גדג' • שי מלכא • אלון קלוס • הדי זילברמן • אבירם סלע • ירון לביא • גיא מרקיזנו • גדי דרור • אהוד ביבי |

 |
**יומן הנעל האדומה** (במקור: **Red Shoe Diaries**) היא סדרת דרמה אירוטית ששודרה במקור ברשת הכבלים האמריקאית שואוטיים בשנים 1992–1997. הסדרה הופצה ברחבי העולם על ידי תאגיד פלייבוי, ושודרה גם בערוץ 3 בישראל. פרקי הסדרה בוימו לרוב, במשותף או בנפרד, על ידי זלמן קינג ורפאל אייזנמן. עלילת הפרקים נסובה על חוויותיה המיניות של בחורה, שלעיתים קרובות קריינה ברקע את ההתרחשות. פרקי הסדרה כללו סצינות אהבה עם עירום ומוזיקת רקע חושנית או קודרת. סך הכל הופקו ושודרו 66 פרקים בחמש עונות, סרט טלוויזיה יחיד ועוד 19 סרטים בהפצה ישירה לקלטות וידאו.

הפרקים נפתחו במונטאז' קצר של מדור מודעות קוראים בעיתון, בו מופיעה מודעה תחת שם העט "נעליים אדומות". כותב המודעה מבקש מנשים לשלוח לתיבת הדואר שלו סיפורים אישיים מחייהן על אהבה, תשוקה ובגידות. הסדרה לא כללה קו עלילה מתמשך בין הפרקים או דמויות קבועות, מלבד דמותו של ג'ייק וינטרס (דייוויד דוכובני), שעמד מאחורי המודעה. וינטרס נראה משוטט עם סטלה כלבתו, כשהוא מקריא מכתב שהגיע לתיבת הדואר שלו ונפתח במילים "נעליים אדומות יקרות...". את המודעה פרסם לראשונה לאחר התאבדותה של ארוסתו, ועימות שניהל מול הגבר עימה היא ניהלה רומן, בנאי ומוכר נעליים שמכר לה זוג נעלי עקב אדומות, שהיו ההשראה לשם העט שבחר. תקוותו היא להבין את הסיבות להתאבדותה של ארוסתו, זאת מתוך סיפורים של נשים שחוו מצבים דומים.

לקריאה נוספת
------------

* Martin, Nina K. "Red Shoe Diaries: Sexual Fantasy and the Construction of the (Hetero) sexual Woman." Journal of Film and Video (1994): 44-57.

קישורים חיצוניים
----------------

* "יומן הנעל האדומה", במסד הנתונים הקולנועיים IMDb (באנגלית)
* "יומן הנעל האדומה", באתר Metacritic (באנגלית)
* "יומן הנעל האדומה", במסד הנתונים הקולנועיים KinoPoisk (ברוסית)
* אור ברנע, פורנו רך, זן נשכח, באתר ynet, 19 בינואר 2011

* Backstein, Karen. "Soft Love." 299 Three Strikes and You’re Out? 2.4 (2001): 303-317.
פירוש נוסף ערך זה עוסק באדם. אם התכוונתם למשמעות אחרת, ראו דוד שפירא.

רבי **דוד מדינוב** (כונה גם: **הצמח דוד** ע"ש ספרו; 1804–1874 (תקס"ה/תקס"ח - י"ט באדר תרל"ד)), בנו של רבי צבי אלימלך שפירא מדינוב. היה אדמו"ר חסידי, השני בשושלת חסידות דינוב.

ביוגרפיה
--------

דוד שפירא נולד בדינוב לרבי צבי אלימלך וחנה מינדל בתו של הרב שמואל מינדל מציטש. תאריך לידתו שנוי במחלוקת, כאשר יש המקדימים לתקס"ה ויש המאחרים לתקע"ב. בצעירותו ידע רוב חולי וסבל, כסגולה הוסיף לו אביו אות י' לשמו "דויד", על פי דברי הגמרא (מסכת ברכות) "יהיב ליה ידיה ואקמיה" ופירש אביו הבני יששכר את דברי הגמרא, שהמשמעות היא ש"יהיב ליה ידיה" דהיינו הוסיף לו את האות יו"ד ועל ידי כך "אוקמיה" דהיינו הקים אותו מחוליו.

אביו רבי צבי אלימלך העיד על בנו שהוא נשמה דאצילות המורה על נשמה מהעולם העליון ביותר. טרם גיל בר מצווה נישא לרחל מינא, בתו של הגביר ישעיה נפתלי הירץ.

לאחר פטירת אביו בי"ח בטבת ה'תר"א עברה ההנהגה לידו, בשנים אלו פרחה חסידות דינוב למאות ואלפים. עם זאת היה נוסע לצדיקים אך רבו המובהק היה השר שלום מבעלזא. 

אדמו"רים רבים העריצוהו בהם רבו השר שלום ורבי חיים מצאנז שאף שלח אליו את בנו רבי יחזקאל משינאווא. דרך תפילתו הייתה בשקט וללא תנועות לעומת אביו שהתפלל בקול רעש. דרכו הייתה לענות לבאים אליו בדרך מליצה, תשובות אלו היו מעוררות תמיהה בקרב השומעים, ורק בחלוף הזמן היו עומדים על תוכן תשובותיו. הוא נודע כבעל מופת בדרגת צדיק גוזר וה' מקיים. היה עורך את שולחנו מדי יום ביומו והיה אומר בהם דברי תורה לרוב.

נפטר בדינוב בי"ט באדר תרל"ד ושם נטמן. ספרו "צמח דוד" על התורה ומועדים, נדפס על ידי נכדו רבי מנחם מנדל רוקח מדינוב. הספר נדפס בפרמישלא תרל"ט, מונקאטש תרס"ח, ניו יורק תשי"ג.

מתלמידיו
--------

* רבי אלעזר מרישא.
* רבי משולם פייש מטאש.
* רבי אלעזר צבי מקומרנא.
* רבי שלמה מבאבוב.
* רבי אברהם שמחה מבארנוב
* ה"אמרי יוסף" מספינקא

ממשיך דרכו: השלישי בשושלת חסידות דינוב היה בנו רבי ישעיה נפתלי הירץ שפירא ואחריו היה גיסו (חתנו של רבי דוד) רבי יהודה רוקח מדינוב (בן רבי אלעזר בנו של רבי שלום מבעלז), שנפטר בצעירותו, לאחר פטירתו המשיך את השושלת בנו רבי מנחם מנדל רוקח מדינוב, ולאחריו רבי אברהם אבא ואגנער מדינוב עד השואה.

צאצאיו
------

* רבי ישעיה נפתלי הירץ שפירא (תקצ"ח - ד' בסיוון תרמ"ה),חתן דודו רבי אלעזר מלנצהוט. מילא מקום אביו בדינוב.
* רבי צבי אלימלך שפירא מבלאז'וב אבי חסידות בלאז'וב.
* רבי מאיר יהודה שפירא מבוקווסק.
* חתנו הגדול רבי יהודה רוקח מדינוב. בן רבי אלעזר רוקח. בנו בכורו של רבי שלום מבעלזא. כיהן כאדמו"ר מדינוב.

לקריאה נוספת
------------

* יצחק אלפסי, אנציקלופדיה לחסידות, מוסד הרב קוק, ירושלים, כרך א', תשמ"ו עמ' תפו-תפז
* תולדות חייו שהודפסו בסוף ספרו צמח דוד שהודפס בצורה חדשה בשנת תשע"א.

קישורים חיצוניים
----------------

* דוד בן צבי אלימלך שפירא (1804-1874), מדינוב, דף שער בספרייה הלאומית

הערות שוליים
------------

1. ↑  גרסאות אחרות:תקע"ב.
2. ↑  ראה בתולדות חייו של רבי דוד המודפסים בסוף ספר "צמח דוד" שנפס בשנת תשע"א שזה ההוצאה החדשה ביותר שנפסה בנתיים.
3. ↑  בספר עשר צחצחות במערכה דינוב.
4. ↑  ראה בתולדות חייו של רבי דוד המודפסים בסוף ספר "צמח דוד" שנפס בשנת תשע"א שזה ההוצאה החדשה ביותר שנפסה בנתיים בפרק "צדיק גוזר" שם מובא הרבה מקורות ומהם יש עדויות על מופתיו ונפלאותיו.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007302788405171
* GND: 1125973161
* ISNI: 0000 0000 7068 2212
* LCCN: nr97014960
* VIAF: 97448337
* WorldCat: lccn-nr97014960

 |
פירוש נוסף ערך זה עוסק במנכ"ל ארגון איחוד הצלה. אם התכוונתם למשמעות אחרת, ראו אלי פולק.

**אלי (אליהו) פולק** (נולד ב-9 בדצמבר 1974, כ"ה בכסלו ה'תשל"ה) הוא מנכ"ל ארגון המתנדבים הלאומי איחוד הצלה וקרן ישראלייף.

ביוגרפיה
--------

פולק נולד בירושלים ליהושע פולק. למד בתלמוד תורה אהבת תורה המסורה ובישיבת חברון כנסת ישראל.

פולק התנדב בארגוני הצלה שונים והחל את דרכו בשנת 1997 כחובש במגן דוד אדום. בשנת 2006 היה ממייסדי ארגון איחוד הצלה יחד עם אלי ביר נשיא הארגון.

פולק השתתף באירועי אר"ן רבים, בהם טיפל וחילץ נפגעים. ביניהם אסון קריסת אולמי ורסאי, אסון הר מירון.

באיחוד הצלה
-----------

במסגרת תפקידו באיחוד הצלה[דרושה הבהרה] הוביל משלחות סיוע באסונות טבע בעולם וביניהם ברעידת האדמה בנפאל בשנת 2015 ומציאת גופת החיל אור אסרף.

החל משנת 2019 מונה פולק למנכ"ל ארגון איחוד הצלה.

כמנכ"ל איחוד הצלה פועל פולק לשלב אוכלוסיות נוספות בשדרת המתנדבים של הארגון ובהן נשים וערבים ישראלים. כמו כן, הוא מוביל את הקו לפיו יש לחזק את שיתוף הפעולה בין ארגוני ההצלה השונים בישראל,[דרוש מקור] וכן ניהל במהלך הפלישה הרוסית לאוקראינה משלחת של מאות חובשים מישראל לאוקראינה הקמת מחנות פליטים, הטסת מאות טונות של ציוד ותרופות והבאת עשרות מטוסים של פליטים לישראל.[דרוש מקור]

חיים אישיים
-----------

פולק הוא בנו של יהושע פולק שהיה ח"כ וסגן ראש עיריית ירושלים ואחיו של הרב מאיר טוביה משגיח ישיבת עטרת ישראל לצעירים. נשוי למירי, אב לשישה, מתגורר בשכונת רמות בירושלים.

ראו גם
------

* איחוד הצלה

קישורים חיצוניים
----------------

* דנה בן שמעון, "פתאום, בתוך ההריסות בורסאי, ראיתי את הכלה": מנכ"ל 'איחוד הצלה' מדבר על הרגע שיזכור כל חייו, באתר mynet‏ ירושלים, 2 בספטמבר 2019
* אלי פולק, ‏חרדי עובד צריך להיות גאה בדרך שלו // אלי פולק, באתר כיכר השבת, 29 באפריל 2021

הערות שוליים
------------

1. ↑  חזקי ברוך, מנכ"ל איחוד הצלה אלי פולק: מראות קשים ומזעזעים, התרענו אבל לא צפינו את האסון הגדול, באתר ערוץ 7, ‏2021-04-30
2. ↑  משה מנס, ‏מנכ"ל איחוד הצלה: זו הסיבה שאנחנו מתעדפים עובדות, באתר כיכר השבת, 21 בינואר 2022
**פרדוקס הגלגל של אריסטו** הוא פרדוקס מהתקופה היוונית והוא מיוחס באופן מסורתי לאריסטו. הציור הקלאסי של הפרדוקס מתאר שני גלגלים בעלי מרכז מעגל משותף ובעלי קטרים שונים. כלומר, נמצאים אחד בתוך השני. כל גלגל עושה דרך על קו ישר באורך היקף הגלגל (כמו באיור- קו אדום וקו כחול).

בפועל מתקבלת סתירה היות שמתקבלים שני קווים באותו אורך (ראו איור) מה שמעיד על כך שהיקף הגלגל הקטן צריך להיות זהה להיקף הגלגל הגדול, בניגוד להנחה שיש להם היקפים בגדלים שונים.

הכשל הלוגי הוא ההנחה שהגלגל הקטן אינו תלוי בגלגל הגדול יותר ובהנחה שהגלגל הקטן אכן עושה דרך כמו היקפו, מבלי להבטיח שהוא מתגלגל ללא "החלקה" על משטח קבוע. 

למעשה, זה בלתי אפשרי עבור שני הגלגלים לבצע תנועה כזו. מבחינה פיזית, אם שני גלגלים עם רדיוס שונה מגולגלים ביחד לאורך קווים מקבילים אז לפחות אחד חייב "להחליק".

אפשר להמחיש את הפתרון באמצעות צמיג מכונית שההיקף החיצוני שלו מהווה הגלגל הגדול, וואילו ההיקף הפנימי שלו מהווה את הגלגל הקטן יותר. התנועה של המעגל הפנימי תלויה בתנועה של המעגל החיצוני הגדול, ולמעשה במהלך פנייה סיבובית המעגל הפנימי "מחליק" ביחס לקרקע.

קישורים חיצוניים
----------------

* פרדוקס הגלגל של אריסטו, באתר MathWorld (באנגלית)

הערות שוליים
------------
"**תחת שמי ים התיכון**" הוא שיר עברי שכתב, הלחין וביצע שלמה ארצי ועיבד עדי רנרט. השיר יצא לאור בשנת 1988, ונכלל באלבומו של ארצי "חום יולי אוגוסט".

רקע
---

השיר נכלל באלבום "חום יולי אוגוסט", שעסק בנושאים פוליטיים ובמשפחתו של ארצי.

נטען שמילות השיר אינן ברורות לקהל המאזינים.
על פי המוזיקאי דויד פרץ, השיר עוסק בניגודים בין מזרח למערב בישראל. בריאיון על אודות האלבום ציין ארצי כי את השורה "עכשיו יש את הזמן במזרחית" כתב לאחר שקיבל לידיו קלטת של זוהר ארגוב. את השורה "חצי עולם כבר שר יוון", כתב בשל התעוררות המוזיקה היוונית באותה תקופה בישראל, במיוחד עם הצלחת אלבומו של יהודה פוליקר "עיניים שלי".

בשיר נאמר "עד שישוב הים מזעפו, לא, לא נדע, כמה זה עולה לנו" – הרמז לספר יונה, שם נכתב "ויעמוד הים מזעפו" (א', ט"ו).

במצעדי הפזמונים השבועיים של רשת ג' הגיע השיר למקום הרביעי. במצעד הפזמונים העברי השנתי לשנת התשמ"ח-1988 של רשת ג' הגיע השיר למקום השביעי.

בקליפ לשיר, בבימוים של בני כרמלי ושלמה ארצי, הופיעו ארצי ובנו בן בן ה-11.

אלי יצפאן צילם בתוכנית שלו קליפ שבו חיקה את כל "מנהיגי המזרח התיכון" כשהם שרים את השיר.

קישורים חיצוניים
----------------

* סרטון השיר "תחת שמי ים התיכון" באתר יוטיוב
* מילות השיר "תחת שמי ים התיכון" באתר שירונט
* יוסי חרסונסקי, שלמה ארצי, תחת שמי ים תיכון (מילים ולחן: שלמה ארצי עיבוד: עדי רנרט, 1988) באתר יוסי מיוזיק
* דויד פרץ, על השיר 'תחת שמי ים התיכון' מאת שלמה ארצי, באתר "תרבות•il"קטע קול תחת שמי ים התיכון באתר גלי צה"ל

הערות שוליים
------------

1. ↑  מנחם בן, היופי הסתום הזה, באתר nrg מעריב 18 בפברואר 2006.
2. ↑  דויד פרץ, על השיר 'תחת שמי ים התיכון' מאת שלמה ארצי, באתר "תרבות•il"
3. ↑  תחת שמי ים התיכון באתר פזמונט.
4. ↑  צחי לוי, איך להיות שלמה ארצי ב־10 צעדים פשוטים, באתר ynet, 14 במרץ 2002.
**כדור דיסקו**
**כדור דיסקו** או **כדור מראות** הוא אביזר תאורה המורכב מכדור המסתובב באמצעות מנוע חשמלי אליו מוצמדות מראות. שמו נובע מהעובדה שהשימוש בו נפוץ במועדוני-לילה ובדיסקוטקים.

על פני השטח של כדור הדיסקו מודבק מספר רב של מראות דומות. אור המכוון אל כדור הדיסקו מוחזר לכיוונים שונים. בדרך כלל מותקן הכדור על בסיס מסתובב, והדבר יוצר אפקט של נקודות אור הנעות בחלל בו מופעל הכדור.

כדורים מצופי מראות הופיעו לראשונה במועדוני-לילה בשנות ה-20, עוד לפני שהתפתח ז'אנר הדיסקו. דוגמה לדגם מוקדם של כדור כזה ניתן לראות בסצנת מועדון-הלילה בסרט האילם הגרמני משנת 1927 *Berlin: Die Sinfonie der Großstadt* ("ברלין: הסימפוניה לעיר הגדולה"). בשנות ה-70 היה מקובל להשתמש בכדורי המראות כמתקנים נלווים למוזיקת הדיסקו, ומכאן השם "כדור דיסקו". עם סוף המאה ה-20, השם "כדור דיסקו" השתרש כשם המתאר את האביזר.

קומת התצפית של מגדל הטלוויזיה של ברלין, הבנויה בצורת כדור דיסקו.
דוגמה לשימוש בצורת כדור הדיסקו כאלמנט אדריכלי היא קומת התצפית של מגדל הטלוויזיה של ברלין (הפרנזיטורם), שבנויה בצורה של כדור דיסקו.

קישורים חיצוניים
----------------

ויקישיתוף מדיה וקבצים בנושא **כדור דיסקו** בוויקישיתוף
**טונה עיננית** (שם מדעי: ***Thunnus obesus***) הוא מין של דג גרם ימי ממשפחת הקולייסיים. טונה זו חיה באוקיינוסים הטרופיים והממוזגים בכל האוקיינוסים, אך לא בים התיכון.

אורכה המרבי של הטונה 250 ס"מ ומשקלה הממוצע עד 178 ק"ג אך כי משערים שישנם פרטים שמשקלם מעל 200 ק"ג. היא דומה למין טונה כחולת סנפיר אטלנטית אך קטנה בהרבה. צבעה אפור-כסוף עם גב כחול כהה וסנפירים זהובים. הטונה בעלת זנב גדול וחזק שנותן לה תנופה במים. כמו מינים נוספים מסוגה גם טונה זו בעלת דם חם יותר מטמפרטורת המים והיא יכולה לשחות באזורים ממוזגים וקרירים.

הטונה היא ציידת מהירה, שניזונה מנחילי דגים קטנים, סרטנים ורכיכות. היא חיה ומתרבה בכל האוקיינוסים אך עקב דיג יתר היא מצויה בסכנה.

קישורים חיצוניים
----------------

ויקישיתוף מדיה וקבצים בנושא **טונה עיננית** בוויקישיתוף
* טונה עיננית, באתר ITIS (באנגלית)
* טונה עיננית, באתר NCBI (באנגלית)
* טונה עיננית, באתר Animal Diversity Web (באנגלית)
* טונה עיננית, בבסיס הנתונים ARKive (באנגלית)
* טונה עיננית, באתר FishBase (באנגלית)
* טונה עיננית, באתר GBIF (באנגלית)

הערות שוליים
------------

1. ↑  טונה עיננית באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007284756405171

 |
**טריגון מגובשש** (שם מדעי: *Dasyatis centroura*) הוא מין של טריגון החי במימי החופים של האוקיינוס האטלנטי ובימים הקשורים אליו כמו הים התיכון.

תפוצה
-----

הוא מצוי ממפרץ ביסקאיה לאנגולה וכן באיים הקנרים ומדיירה במזרח האוקיינוס האטלנטי ובמערב מצוי מניו אינגלנד לפלורידה וצפון מפרץ מקסיקו ומצוי גם לחופי ונצואלה עד ארגנטינה ובמערכת שוניות המחסום בבליז. הטריגון מצוי באזורים טרופיים של 15–20 מעלות ומצוי עד לעומק 50 מ' מתחת למים. בדרך כלל הוא נפוץ סביב אזורי חול ואדמות בוץ ימיות וכן בשוניות אלמוגים כמו בבליז. חלק מהטריגונים נכנסים גם למים מליחים של שפכי נהרות.

מאפיינים
--------

זהו טריגון גדול באורך 4.3 מטר, רוחב 2.6 מטר ומשקל 360 קילוגרם, כשהנקבות גדולות מהזכרים. צבעו כחול-אפור ולעיתים הוא מכוסה בחול, מה שעוזר להסוואתו. יש לו חורי עיניים גדולים ומוגבהים ופתחי זימים מאחורי העיניים. הפה מצוי בתחתית הגוף והוא מלא שיניים חדות. סנפירי החזה הארוכים דומים לכנפיים ונפרשים לאורך הגוף, מזכיר יהלום והזנב ארוך מאוד ובעל שוט דוקרני מאוד. הנקבות יולדות צאצאים חיים.

הטריגון ניזון מדגי גרם (כמו צלופחוליים וספרוסיים), סרטנים, תולעים ורכיכות ימיות שונות שהוא מוצא בחול. הוא מותקף בידי כרישים גדולים יותר ובעיקר פטישן פגום-חרטום. להגנתו הוא מצליף בזנבו הדוקרני.

קישורים חיצוניים
----------------

ויקישיתוף מדיה וקבצים בנושא **טריגון מגובשש** בוויקישיתוף
* טריגון מגובשש, באתר ITIS (באנגלית)
* טריגון מגובשש, באתר NCBI (באנגלית)
* טריגון מגובשש, באתר Animal Diversity Web (באנגלית)
* טריגון מגובשש, באתר GBIF (באנגלית)

הערות שוליים
------------
**מבחן התאוג'יהי** (**التوجيهي**) הוא מבחן מסכם ללימודים התיכוניים בירדן, המקביל לבחינת הבגרות הישראלית. ציוני המבחן משמשים את התלמידים המעוניינים להירשם לאוניברסיטאות. קיימת נוסחה הממירה את ציוני המבחן לציונים המקבילים למבחן ה-SAT.

הנושאים בבחינה כוללים ערבית, אנגלית, מתמטיקה, פיזיקה, ביולוגיה, כימיה, מדעי המחשב, גאולוגיה, אזרחות ולימודי אסלאם או נצרות, לפי בחירה. ציוני המבחן מהווים תנאי סף ללימודים אקדמאים. לדוגמה, כדי להתקבל ללימודי רפואה בירדן יש ללמוד במגמה מדעית בתיכון ולקבל ציון 85 ומעלה במבחן התאוג'יהי.

מבחן התאוג'יהי ברשות הפלסטינית
------------------------------

מבחן התאוג'יהי ברשות הפלסטינית הוא מורשת מהתקופה בה היו יהודה ושומרון ומזרח ירושלים תחת שלטון ירדן. גם לאחר ממשל צבאי בשטחי יהודה ושומרון, המשיכה ירדן לפקח על בחינות הבגרות ברשות, ואף לאחר שבשנת 1988 חדלה לטעון לריבונות בהם. לאחר חתימת הסכמי אוסלו החלה הרשות הפלסטינית לפקח בעצמה על תוכנית הלימודים ועל המבחן, אולם לירדן יש עדיין מעורבות בתהליך.

בשנת 2012 נבחנו כ-87,000 תלמידים בבחינה וכ-62.2% מתוכם קיבלו ציון עובר ומעלה. מתוך הנבחנים כ-52% היו נשים, כ-50,000 התגוררו ביהודה ושומרון ו-37,000 בעזה.

בכמה מבתי הספר במזרח ירושלים נפתחו מסלולים מקבילים החל משנות ה-2000, ותלמידיהם יכולים לבחור אם לגשת לבחינת התאוג'יהי או לבחינת הבגרות הישראלית.

בשנים האחרונות, ביום פרסום תוצאות המבחן חוגגים הורי התלמידים שסיימו בהצלחה את המבחנים, בירי זיקוקים שמתחיל משעות הבוקר המוקדמות ונמשך עד לשעות הלילה.

קישורים חיצוניים
----------------

* PA ministry of education announces Tawjihi results
* דפנה גולן, זיקוקים של תקווה?, הארץ
* בן אברהמי, אמנון רמון ויוחנן צורף, בין פרגמטיזם להתנגדות לאומית - עמדות הציבור במזרח ירושלים כלפי תוכנית החומש הישראלית בחינוך, מכון ירושלים למחקרי מדיניות, 2021

הערות שוליים
------------

1. ↑  מאיה חושן, מיכל קורח, קהילה מאמינה בחינוך, 2008, עמ' 37
2. ↑  מאיה הורודניצ'אנו ויפעת רוזנברג, לרגל חגיגות תוצאות הבגרות: קולות ירי וזיקוקים ברחבי ירושלים, באתר וואלה, ‏11 ביולי 2020
**כריש עיוור** (שם מדעי: ***Brachaelurus***) הוא סוג של דגי סחוס מסדרת הזנבתנאים שהוא הסוג היחידי במשפחה **כרישים עיוורים** (Brachaeluridae). בסוג זה שני מינים החיים לאורך חופי הימים הטרופיים של מזרח אוסטרליה עד עומק 100 מטרים.

אורך כרישים קטנים אלה 60–70 סנטימטר, והם בעלי עור מגובשש, ראשים גדולים בעלי "שפמות" כשל שפמנונים וסנפירים נמוכים ושטוחים, המותאמים לחיים על קרקעית הים. לכרישים זוג סנפירי גב בחלק האחורי של גבם והזנב בעל אונות קטנות. למרות שמם כרישים אלה אינם עיוורים, אך הם בעלי עיניים קטנות שכאשר שולים אותם מהמים עפעפיהם נסגרים כדי להגן על העין, הרגל שממנו קיבלו את שמם. הנקבה משריצה צאצאים חיים.

הם חיים לאורך הקרקעית וצדים מיני דגי גרם, סרטנים, רכיכות כמו דיונונים ושושנות ים.

מיון
----

* משפחה **כרישים עיוורים** (Brachaeluridae)
* סוג **כריש עיוור** (*Brachaelurus*)
	+ - מין *Brachaelurus colcloughi*
		- מין *Brachaelurus waddi*

קישורים חיצוניים
----------------

ויקישיתוף מדיה וקבצים בנושא **כריש עיוור** בוויקישיתוף
* כריש עיוור, באתר ITIS (באנגלית)
* כריש עיוור, באתר NCBI (באנגלית)
* כריש עיוור, באתר Animal Diversity Web (באנגלית)
* כריש עיוור, באתר GBIF (באנגלית)
**אריאל מורטמן** (נולדה ב-6 בפברואר 1994) היא שחקנית ישראלית.

ביוגרפיה
--------

מורטמן נולדה בארצות הברית לאם אדריכלית ואבא עורך דין וגדלה בניו ג'רזי ועלתה לישראל בגיל 10 יחד עם משפחתה לזיכרון יעקב. היא בוגרת תיכון "אורט בנימינה" במגמת תיאטרון. היא בוגרת סדנאות משחק בתיאטרון הקאמרי ובסטודיו למשחק ניסן נתיב. למדה משחק מול מצלמה אצל רות דייכס.

קריירה
------

בשנים 2014–2016 שיחקה בתפקיד הראשי בשתי העונות של סדרת הנעורים "כוכב הצפון", בה גילמה את דמותה של מאיה. בשנת 2014 שיחקה בסרט קצר "להתמסר לרגע" לצידו של מיכאל אלוני. בשנת 2015 גילמה את דמותה של תמר בסרטו של שי כנות "איביזה".

בשנת 2017 החלה לשחק את הדמות הראשית בסדרת הנעורים האמריקאית "אקדמיית החממה" המופקת על ידי נטפליקס, שהיא הגרסה האמריקאית של "החממה". היא מגלמת בה את היילי וודס, דמות מקבילה של אלה-לי (ללי) רשף, אותה גילמה בגרסה הישראלית השחקנית גאיה שליטא-כץ. בשנת 2017 שיחקה בתפקיד אורח בסדרה "נפלת חזק" בערוץ עשר בכיכובו של מיקי גבע.

קישורים חיצוניים
----------------

* אריאל מורטמן, ברשת החברתית פייסבוק
* אריאל מורטמן, ברשת החברתית אקס (טוויטר)
* אריאל מורטמן, ברשת החברתית אינסטגרם
* אריאל מורטמן, במיזם "אישים" לתיעוד היצירה הישראלית
* אריאל מורטמן, במסד הנתונים הקולנועיים IMDb (באנגלית)
* אריאל מורטמן, באתר "אידיבי", מאגר הידע העברי לקולנוע ישראלי ועולמי
* הדס בשן, ‏על הסולם, באתר ‏מאקו‏, 8 בפברואר 2018

הערות שוליים
------------

1. ↑  עמית שאטו, קבלו אותם: המבטיחים לשנת 2015, באתר פרוגי, 24 בספטמבר 2014
2. ↑  אלון הדר, אפקט החממה, באתר ידיעות אחרונות, ‏18 באוקטובר 2017
3. ↑  איתי שטרן, גרסת נטפליקס ל"החממה" מצולמת בימים אלו בישראל, באתר הארץ, 28 ביולי 2016
**פושקאר סינג דהמי** (בהינדי: **पुष्कर सिंह धामी**; נולד ב-16 בספטמבר 1975) הוא פוליטיקאי הודי המכהן כראש השרים של אוטראקהאנד מטעם מפלגת העם ההודית מיוני 2021. הוא ראש השרים היחיד של המדינה שהושבע לכהונה שנייה מאז הקמתה בנובמבר 2000.

ביוגרפיה
--------

פושקאר סינג דהמי נולד ב-16 בספטמבר 1975בפיטהוגראה (אנ') שבאטור פרדש (היום באוטראקהאנד). הוא בעל תואר מתקדם בנוהל מאשבי אנוש ותואר ראשון במשפטים. הוא התנדב בראשטריה סוויאמסווק סאנג והיה חבר באקאלי בהרטיה וידרטהי פרישד (אנ') במשך עשור. דהמי עמד בראש בהרטיה ג'נטה יווה מורכה (אנ'), הזרוע הסטונדיטאלית של מפלגת העם ההודית, באוטראקאהנד מ-2002 עד 2008.

מ-2001 עד 2002 כיהן כקצין למשימות מיוחדות במשרד ראש השרים של אוטראקהנאד.

ב-2012 נבחר דהמי לראשונה כחבר באספה המחוקקת של אוטראקהאנד, כשהוא נבחר בשנית ב-2017.

במרץ 2021 הושבע טירטה סינג ראווט (אנ') לראש השרים של אוטראקהאנד. ראווט היה חבר בלוק סבהה בעת מינויו, ועל פי החוק ניתן לו ארכה בת שישה חודשים להיבחר לאספה המחוקקת של אוטראקהאנד, דבר שהקנה לו עד ספטמבר להיבחר לאספה. ביולי 2021, לאחר שוועדת הבחירות של הודו הודיעה כי לא תקיים בחירות ביניים בעקבות התפרצות נגיף הקורונה בהודו, התפטר ראווט. מפלגת העם ההודית בחרה בדהמי להחליף אותו כראש השרים, כשהוא מושבע לתפקיד ב-4 ביולי. בבחירות שהתקיימו בפברואר 2022 ניצחה מפלגת העם, למרות שדהמי עצמו הפסיד את מושבו באספה, והוא מונה מחדש לראש השרים, כלשאחר מכן הוא שב ונבחר לאספה ממחוז אחר ביוני.

חיים אישים
----------

דהמי נשוי, ולו שני ילדים.

קישורים חיצוניים
----------------

ויקישיתוף מדיה וקבצים בנושא **פושקאר סינג דהמי** בוויקישיתוף
* אתר האינטרנט הרשמי של פושקאר סינג דהמי
* פושקאר סינג דהמי, ברשת החברתית פייסבוק
* פושקאר סינג דהמי, ברשת החברתית אקס (טוויטר)
* פושקאר סינג דהמי, ברשת החברתית אינסטגרם

הערות שוליים
------------

1. ↑  Shri Pushkar Singh Dhami, האספה המחוקקת של אוטראקהאנד
2. 1 2 3  Rajesh Chhabra, Uttarakhand gets new chief minister: Who is BJP's Pushkar Singh Dhami, India Today, ‏3 ביולי 2021
3. 1 2  Himanshu Mishra, BJP MLA Pushkar Singh Dhami to take oath as 11th chief minister of Uttarakhand tomorrow, India Today, ‏3 ביולי 2021
4. ↑  Dilip Singh Rathod, Tirath Singh Rawat resigns as Uttarakhand CM, BJP MLAs' meet today in Dehradun at 3pm, India Today, ‏2 ביולי 2021
5. ↑  Dilip Singh Rathod, At 45, BJP MLA Pushkar Singh Dhami becomes youngest Uttarakhand CM, India Today, ‏4 ביולי 2021
6. ↑  Prabhash K Dutta, Pushkar Dhami not the first to become CM despite losing election, India Today, ‏21 במרץ 2022
7. ↑  Pushkar Singh Dhami wins Champawat bypoll with record margin, India Today, ‏3 ביוני 2022
**קרל אלברט סטף** (בשוודית: **Karl Albert Staaff**;‏ 21 בינואר 1860 – 4 באוקטובר 1915) היה פוליטיקאי ועורך דין שוודי. הוא היה יושב ראש מפלגת הקואליציה הליברלית בין השנים 1907 – 1915 ובמהלך תקופה זו כיהן פעמיים כראש ממשלת שוודיה.

קריירה
------

סטף היה פעיל בתנועה למען זכות בחירה אוניברסלית וכראש הממשלה מטעם המפלגה הליברלית הוא הוביל ניסיון להנהגת זכות בחירה שוויונית לגברים. יורשו כמנהיג המפלגה, נילס אידן הצליח בסופו של דבר לסיים את המהלך ובשנים 1918 – 1919 הנהיג זכות בחירה אוניברסלית, כולל זכות בחירה לנשים (לאחר בקשות רבות מצד האיגוד הלאומי לזכות בחירה לנשים). בגלל התערבותם של השמרנים, ירדה בסופו של דבר מעל הפרק הצעתו של סטף להנהגת בחירות בשיטה הרובנית לטובת הנהגת בחירות בשיטה היחסית. ב-1912 הוארכה חופשת הלידה לנשים לשישה שבועות וב-1913 הונהגה תוכנית לתשלום גמלאות מכספי משלמי המיסים.

סטף נקלע לעימות קשה עם הממסד השוודי השמרני, הפרו-מלוכני והאנטי-דמוקרטי והיה לדמות שנואה בעיני מוביליו. מסע השמצה אינטנסיבי נוהל כנגדו, בו הוא צויר כהורס המסורת והחבר השוודית. תושבי סטוקהולם העשירים אף רכשו מאפרות בדמותו. צעדי המדיניות האנטי-צבאיים שלו גרמו למסע גיוס הכספים הנרחב ביותר בהיסטוריה של שוודיה עד לאותה עת. סכום של 12 מיליון קרונות שוודיות נאסף תוך כמה חודשים בשנת 1912 לבנייתה של ספינת הקרב HSwMS Sverige. סטף נאלץ להיכנע ולמורת רוחו הוזמנה הספינה.

ב-1914 התפטר סטף מהממשלה לאות מחאה, לאחר שהשמרנים ארגנו הפגנת חקלאים בחצר הארמון המלכותי בסטוקהולם, שם המלך גוסטב החמישי, שעל פי החוק היה אמור להתרחק מפוליטיקה, גינה את מדיניות ההגנה של סטף.

חברי המפלגה הליברלית בני זמנו ראו את סטף כראשון מבין מנהיגי שוודיה הליברלים במאה ה-20, שאחריו באו פרלמנטרים כמו נילס אידן, קרל גוסטב אקמן, חתן פרס נובל לכלכלה, ברטיל אולין, גונר הלן, פר אולמארק ובנגט וסטרברג.

קישורים חיצוניים
----------------

ויקישיתוף מדיה וקבצים בנושא **קרל סטף** בוויקישיתוף
* Karl A Staaff - Svenskt Biografiskt Lexikon - Riksarkivet (בשוודית)
* קרל סטף, באתר "Find a Grave" (באנגלית)

| ראשי ממשלת שוודיה  |
| --- |
| האיחוד השוודי-נורווגי | לואיס ירד דה יר • ארביד פוסה • קרל יוהאן תיסליוס • רוברט תמפטנדר • גיליס בילט • גוסטב אוקרילם • אריק גוסטב בוסטרם • פרדריק פון אוטר • אריק גוסטב בוסטרם • יוהאן רמסטט • כריסטיאן לונדברג |  |
| ממלכת שוודיה | קרל סטף • ארביד לינדמן • קרל סטף • ילמאר המרשלד • קרל שוורס • נילס אידן • יילמאר ברנטין • ירד לואיס דה יר • אוסקר פון סידוב • יילמאר ברנטין • ארנשט טריגר • יילמאר ברנטין • ריקארד סנדלר • קרל גוסטב איקמן • ארביד לינדמן • קרל גוסטב איקמן • פליקס המרין • פר אלבין הנסון • אקסל פרסון-ברמסטורפ • פר אלבין הנסון • טאגה ארלנדר • אולוף פלמה • תורביורן פלדין • אולה אולסטן • תורביורן פלדין • אולוף פלמה • ינגוואר קרלסון • קארל בילדט • ינגוואר קרלסון • יירן פרסון • פרדריק ריינפלט • סטפן לוון • מגדלנה אנדשון • אולף קריסטרסון |

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 90782374
* CiNii: DA04032100
* GND: 120668491
* ISNI: 0000 0000 8382 7863
* KulturNav: 34cced3f-83cc-42ff-8526-296e2c032a47
* LCCN: n98056102
* NTA: 315489340
* SELIBR: 226690
* SUDOC: 164818340
* VIAF: 52526401
* WorldCat: lccn-n98056102

 |
**גמלן שלמה** (שם מדעי: Odontodactylus scyllarus) הוא מין של פרוק רגליים מהסדרה טרפידים החי באזור האינדו-פסיפי ממזרח אפריקה לגואם. על אף שמו, הוא איננו סוג של גמל שלמה, אלא בן לקבוצה סרטנים עילאיים, אליה משתייכים רוב הסרטנים המודרניים וסרטני הקריל.

אורכו של יצור זה 3–18 סנטימטרים (1.2–7.1 אינץ') והוא בעל מראה דמוי-לובסטר או חסילון ירוק משוריין, עם "נוצות" אדומות לאורך רגליו וחלק קדמי המזכיר גמל שלמה. הראש קטן עם עיניים מוגבהות וכחולות-ורודות, הרואות היטב ומסוגלות להבחין בצבעים רבים. יש לו מחושים קדמיים כתומים ומתחת לשריון הראש ישנם טפרים קשיחים היכולים "להישלף" במהירות של מעל 80 קמ"ש ולמחוץ את מה שהם פוגעים בו. הגמלן יכול לנוע קדימה בעזרת זנבו הגדול.

גמלן שלמה חי בשוניות אלמוגים טרופיות וחי במאורה סלעית. הוא יוצא ממנה כדי לחפש סרטנים אחרים, צדפות וחלזונות אותם הוא שובר עם טפריו הקשיחים. הוא יכול גם להרוג גמלני שלמה אחרים, אך בדרך כלל הקרבות ביניהם מסתיימים ללא פגע. זנבם הקשיח מגונן עליהם ממכה של גמלן שלמה אחר.

יצורים אלה קשים לגידול באקווריום והם אגרסיביים, טורפים כל יצור קטן השוחה בקרבתם והמכה שלהם יכולה לשבור את זכוכית האקווריום.

קישורים חיצוניים
----------------

ויקישיתוף מדיה וקבצים בנושא **גמלן שלמה** בוויקישיתוף
* גמלן שלמה, באתר NCBI (באנגלית)
* גמלן שלמה, באתר Animal Diversity Web (באנגלית)
* גמלן שלמה, באתר GBIF (באנגלית)
* Crushing crustaceans, סרטון באתר יוטיוב (אורך: 3:41)
* Matthew Inman, Why the mantis shrimp is my new favorite animal, באתר The Oatmeal

הערות שוליים
------------

1. ↑  מתרגמי נשיונל ג'יאוגרפיק לגרסה העברית, "רואים את האור" ← גמלן שלמה, **נשיונל ג'יאוגרפיק** גיליון 213, פברואר 2016, עמ' 56
2. ↑  זה מקור שמו באנגלית - Mantis Shrimp, כלומר "חסילון גמל שלמה", אף שאינו חסילון או גמל שלמה ואף אינו קרוב אליהם טקסונומית.
מימין: סוס הגרמן לצד זברה מצויה וסוס הבית
מאובן של סוס הגרמן
**סוס הגרמן** (שם מדעי: ***Equus simplicidens***) הוא מין סוס פרהיסטורי, שחי מאמצע המיוקן ועד לסוף הפליסטוקן בטווח משוער של 3.5 מיליון שנה עד ללפני 10,000 שנה. הוא מכונה **זברה אמריקאית** אף שלא ברור מה הקרבה שלו לזברה.

גילוי
-----

מאובני סוס הגרמן היו מהקדומים ביותר שהתגלו מהסוג סוס, וקיבלו את שמם ב-1892 מידי החוקר האמריקאי אדוארד דרינקר קופ שגילה אותם לראשונה בטקסס. מאובנים נוספים נמצאו ב-1930 בעיירה הגרמן שבאיידהו וקיבלו את השם *Plesippus*, אך מחקר נוסף הראה שמדובר באותם מאובנים שקופ תיאר וכבר ניתן להם שם. מאובני הסוס הם המאובנים הלאומיים של איידהו.

בכמה אזורים התגלו מאובני סוסים שכללו מעל 100 גולגולות, מה שכנראה נגרם מתמותה גדולה לצד מקווה מים גדול, אולי בניסיון הסוסים לחצות נהר שהסתיים בטביעתם.

מאפיינים
--------

סוס זה הגיע לגובה 110–145 סנטימטרים ולמשקל 100–385 קילוגרם, בדומה לסוס ערבי. הוא היה בעל כתפיים וצוואר חזקים, בדומה לזברה ופנים שדמו לפני חמור. מהמאובנים לא ידוע איך נראה עורו, אך ייתכן שעטה מעט פסים עליו. ככל הנראה חי סוס הגרמן בעדרים בערבות העשב הגדולות של צפון אמריקה.

לאחר היכחדותו לפני 10,000 שנה לא נותרו סוסים ביבשת עד לבוא האדם הלבן לאמריקה.

קישורים חיצוניים
----------------

ויקישיתוף מדיה וקבצים בנושא **סוס הגרמן** בוויקישיתוף
* סוס הגרמן, באתר האנציקלופדיה של החיים (באנגלית)
* סוס הגרמן, באתר GBIF (באנגלית)
אין תמונה חופשיתאין תמונה חופשית
הרב **יצחק (איציק) משה אידלס** (ה'תשי"א – י"ט באב ה'תש"ף, 9 באוגוסט 2020) היה רב דתי לאומי, מתלמידי הרב צבי יהודה הכהן קוק, וראש ישיבת הר שלום באשתמוע.

ביוגרפיה
--------

הרב איציק אידלס נולד בכפר סבא בשנת תשי"א. למד במחזור הראשון של ישיבת ירושלים לצעירים ובישיבת מרכז הרב אצל הרב צבי יהודה הכהן קוק, לאחר נישואיו התגורר בקריית ארבע, עד תקופת הפינוי מחבל ימית.

בתש"מ, לקראת פינוי ימית, עבר עם משפחתו ליישוב עצמונה. לאחר פינוי חבל ימית, עבר עם היישוב להקים את היישוב בני עצמון בגוש קטיף. בתקופת מגוריו בעצמונה שבגוש קטיף, שימש כר"מ במכינת עוצם, ולאחר מכן בישיבת אפיקי דעת. בהמשך עבר עם משפחתו (יחד עם עוד משפחות) ליישוב מורג, על מנת לחזק את היישוב שסבל ממציאות ביטחונית קשה.

לאחר פינוי היישוב מורג במסגרת תוכנית ההתנתקות, הוביל קבוצת משפחות ממורג במעבר ליישוב טנא עומרים שסבל מקשיי פיתוח, ושימש שם כרב קהילה.
בתקופה זו היה ר"מ ובהמשך ראש ישיבה בישיבת הר שלום שעברה מחומש מצפה אשתמוע.

בשנת ה'תש"ף חלה בסרטן, בי"ט באב נפטר ונקבר בהר הזיתים.

משפחתו
------

אידלס היה נשוי ללאה (אחותם של דן ועלי מרצבך), ולהם 10 ילדים.

קישורים חיצוניים
----------------

* גוונים | הרב יצחק אידלס | ערוץ מאיר החדש
* שמרית שקד, לא מתכוונים להישבר: מגוש קטיף - להר חברון, באתר ynet, 10 ביולי 2016
* הרב איציק אידלס - הספד על הרב דן מרצבך
* כל הכתבות על הרב איציק אידלס, באתר ערוץ 7

הערות שוליים
------------

1. ↑  גיא עזרא, ‏ברוך דיין האמת: הרב יצחק אידלס הלך לעולמו, באתר "סרוגים", 9 באוגוסט 2020
2. ↑  הרב איציק אידלס הלך לעולמו, באתר כיפה, 9 באוגוסט, 2020
3. ↑  גיא עזרא, ‏ברוך דיין האמת: הרב יצחק אידלס הלך לעולמו, באתר "סרוגים", 9 באוגוסט 2020

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007416538305171
* VIAF: 53156675125233582562
* WorldCat (עם VIAF): 53156675125233582562

 |
**מייקל מרקס** (באנגלית: **Michael Marks**) היה יזם יהודי-אנגלי ממוצא ליטאי, ממייסדי חברת "מרקס אנד ספנסר".

ביוגרפיה
--------

מרקס נולד ביוני 1859 (יש האומרים ב-1863), בעיר סלונים שבאימפריה הרוסית, בתחומי בלארוס של ימינו, למשפחה של יהודים-פולנים. בסביבות שנת 1882 היגר לעיר לידס בממלכה המאוחדת, שם עבד בחברה בשם "באראן", שהייתה ידועה בכך שהעסיקה מהגרים יהודים. בשנת 1884 פגש מרקס את אייזק דיוהרסט, איש עסקים מקומי. מרקס החל לקנות סחורה מהחברה של דיוהרסט, ולמכור אותה בעיירות הסמוכות. כך הצליח לצבור את הונו הראשון ולפתוח דוכן בשוק הפתוח של לידס. הדוכן שלו התייחד בסיסמאː "אל תשאל כמה זה עולה - הכֹּל בְּפֶּני". בנוסף, הוא החליט לשכור מקום בשוק מקורה בלידס. גם כאן בחלק מן הדוכנים השתמש מרקס בסיסמא "הכל בְּפֶּני". מרקס הרחיב את רשת הדוכנים שלו למקומות נוספים ביורקשייר ולנקשייר.

### מרקס אנד ספנסר

בשנת 1894 החליט מרקס להרחיב את העסק וחיפש לעצמו שותף עסקי. דיוהרסט, הציע לו את תומאס ספנסר, הקופאי שלו, בשל ניסיונו וקשריו העסקיים. מרקס קיבל את ההצעה ובשותפות עם ספנסר הקימו השניים רשת של חנויות בשם "מרקס אנד ספנסר" (Marks & Spencer) בערים רבות באנגליה, דוגמת מידלסברו, מנצ'סטר, בירמינגהם, ליברפול, בריסטול, שפילד, סנדרלנד וקארדיף. 

סניף מרקס & ספנסר ביוקרשיר
החברה שמה את הדגש העיקרי שלה על איכות, בין השאר הקימה בשנת 1957 מערכת למדידת גודל גרב .

בשנת 1948 היא הקימה מחלקה לטכנולוגיית מזון. עד אמצע שנות ה-50 הצוות בקנטינות ובקפיטריות עבר הכשרה בנושא היגיינה .

במשך רוב ההיסטוריה שלה, היה לרשת גם מוניטין של מתן תמורה הוגנת לכסף. כשהמוניטין הזה החל לדעוך, הרשת נתקלה בקשיים רציניים. ניתן לטעון כי רשת M&S הייתה קמעונאית איקונית של 'מוצרי איכות בריטית'.[

היחס הבלתי מתפשר ליחסי לקוחות התבטא בסיסמא משנת 1953: "הלקוח תמיד צודק לחלוטין!"

מרקס, שקיבל אזרחות בריטית ב־1897, המשיך לפתח את העסק עד מותו בגיל 48, ב-31 בדצמבר 1907 בסלפורד.

קישורים חיצוניים
----------------

* מייקל מרקס, באתר "Find a Grave" (באנגלית)
* Marks in Time: 125 Years of Marks & Spencer

|  |  |
| --- | --- |
| בקרת זהויות עריכת הנתון בוויקינתונים | 
* NKC: js20090721009
* VIAF: 91207537
* WorldCat (עם VIAF): 91207537

 |
**בוהוסלב סובוטקה** (בצ'כית: **Bohuslav Sobotka**, נולד ב-23 באוקטובר 1971) הוא מדינאי צ'כי שכיהן כראש ממשלת צ'כיה בשנים 2014–2017 ובעבר הנהיג את המפלגה הסוציאל-דמוקרטית הצ'כית. היה חבר הפרלמנט הצ'כי מאז שנת 1996 ושר האוצר בשנים 2002–2006.

ביוגרפיה
--------

סובוטקה נולד בדרום מזרח המדינה בשנת 1971, ועבר בילדותו לסלאוקוב. למד משפטים. לאחר מהפכת הקטיפה ופירוק צ'כוסלובקיה, החל לקחת חלק במפלגה הסוציאל-דמוקרטית, והקים את אגף הצעירים במפלגה. בשנת 1996 נבחר לראשונה לבית הנבחרים הצ'כי.

בשנת 2002 מונה לשר אוצר לסגן ראש הממשלה. כשר אוצר הקים צוות מקצועי של כלכלנים, גוף שהפך לאחר מכן למועצה הלאומית לכלכלה של ממשלת צ'כיה. מדיניות הצנע שלו כללה פיטורי עובדים. בשנים 2006 עבר לאופוזיציה. במרץ 2011 נבחר למנהיג המפלגה ובכך הפך לראש האופוזיציה לממשלתו של פטר נצ'אס. בבחירות לפרלמנט שנערכו בשנת 2013 המפלגה קיבלה 20.45% מהקולות. לאחר סכסוכים פנימיים רבים, הצליחה המפלגה להקים ממשלה קואליציונית עם מפלגות נוספות מהמרכז ומהשמאל. ב-14 ביוני 2017, לאחר שפל בתדמית המפלגה, החליט סובוטקה להתפטר מהנהגת המפלגה, אך בחר להישאר ראש ממשלה. באוקטובר 2017 נערכו הבחירות לפרלמנט ולראשות הממשלה נבחר אנדריי באביש מהמפלגה הסוציאל-דמוקרטית.

סובוטקה נשוי לאולגה סובוטקובה ולהם שני ילדים.

קישורים חיצוניים
----------------

ויקישיתוף מדיה וקבצים בנושא **בוהוסלב סובוטקה** בוויקישיתוף
* בוהוסלב סובוטקה, ברשת החברתית אקס (טוויטר)

| **ראשי ממשלת צ'כיה** |
| --- |
| 

|  |  |
| --- | --- |
| ואצלב קלאוס • ג'וזף טושובסקי • מילוש זמאן • ולדימיר שפידלה • סטניסלב גרוס • ייז'י פרובק • מירק טופולנק • יאן פישר • פטר נצ'אס • ייז'י רוסנוק • בוהוסלב סובוטקה • אנדריי באביש • פטר פיאלה | צ'כיהצ'כיה |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1107971586
* ISNI: 0000 0000 5701 9096
* LCCN: n2018061057
* NKC: jo2002140308
* VIAF: 84142992
* WorldCat: lccn-n2018061057

 |
פירוש נוסף ערך זה עוסק בסדרת טלוויזיה. אם התכוונתם לרכב לממכר גלידות, ראו אוטו גלידה.

**אוטוגלידה** הוא שעשועון ישראלי לילדים שמשודר בערוץ לוגי. את התוכנית הנחה בעונה 1 ליאור כלפון ובעונות 2-3 הנחה את התוכנית בן פרי. בעונה הראשונה בשונה משאר העונות בסדרה צולמה בכל רחבי הארץ, בכל תוכנית הגיע המנחה לעיר אחרת באוטו הגלידה שלו המכונה "לקי". בעונות 2-3 הסדרה צולמה בחווה בתל אביב.

חוקי המשחק
----------

בכל תוכנית מגיע ילד לאוטו הגלידה. הוא מנסה לענות נכונה על שאלות ולזכות בגלידה. לאחר שענה על שאלה, הוא יכול לבחור טעם אחד לגלידה שאולי הוא יקבל. לאחר שענה על עוד שאלה הוא בוחר טעם שני לגלידה, וכן הלאה. לאחר שענה נכון על שלוש שאלות הוא מקבל הזדמנות לפרוש מהמשחק, ולקבל את הגלידה שהשיג, או להמשיך ולנסות להשיג תוספות לגלידה (סירופ שוקולד, סוכריות, מסטיקים, גומי, מרשמלו ועוד). כדי להשיג את התוספות לגלידה יש לענות על שאלה המכונה "שאלת הצ'ופר" והיא שאלת נכון / לא נכון. במידה והילד טועה ב"שאלת הצ'ופר" הוא מפסיד את הגלידה שהיה אמור לקבל.

לאורך כל המשחק יכול המתמודד לטעות פעם אחת. היה וטעה יותר מפעם אחת, הוא נפסל. ישנו "גלגל הצלה", שנותן למתמודד אפשרות לקרוא לחבר כדי שיעזור לו לענות נכון על השאלה.

משתתף המפסיד במשחק מקבל קרחון או סוכרייה.

במהלך העונות הגיעו לביקור מיטב מנחי ערוץ הילדים כגון דון לני גבאי, טל מוסרי, קובי מחט ועוד.

פינה נוספת
----------

בעונה השנייה מיכל גבריאלוב הנחתה פינה נוספת בתוכנית. בשעשועון זה המנחה שואלת ארבע שאלות, כשבכל שאלה הפרס גדול יותר מזה של השאלה הקודמת, עד שבשאלה האחרונה הפרס הוא כל שלושת הפרסים הקודמים. במשחק זה יש אפשרות למתמודד לתת את הפרסים שקיבל לאחד מארבעת המתמודדים האחרים. בספיישלי ראש השנה פסח ושבועות של הסדרה בן פרי הנחה פינה זאת.

### הפרסים

1. קרחון
2. ארטיק גלידה מצופה
3. גלידה
4. קרחון, ארטיק גלידה וגלידה

ראו גם
------

* אוטוגלידה, במיזם "אישים" לתיעוד היצירה הישראלית
לוגו המרכז
**מרכז המלך עבדאללה השני לאימוני מבצעים מיוחדים** (**King Abdullah II Special Operations Training Centre**, בראשי תיבות: **KASOTC**) הוא מתקן אימונים השוכן בפאתי העיר עמאן, בירת ירדן. הוא הופעל בשנת 2009 ומנוהל על ידי הכוחות המזוינים של ירדן.

הבסיס
-----

בסיס האימונים הוקם ביוזמתו של עבדאללה השני, מלך ירדן, במטרה לקיים מתקן לאימונים מתקדמים בתשלום של יחידות למבצעים מיוחדים, שיטור ולוחמה בטרור מארצות שונות. בנייתו החלה ב-2005 בשוליה הצפוניים של עמאן. הוא נבנה בשטחה של מחצבת אבן לשעבר ומשתרע על פני 2.5 קילומטר רבוע. הבנייה מומנה על ידי ממשלת ארצות הברית. הבסיס נבנה על ידי קבלן פרטי בפיקוח חיל ההנדסה של צבא ארצות הברית. הוא נחנך ב-19 במאי 2009.

### מתקני הבסיס

השטח הבנוי במתקן
דגם המטוס ובניין האימון באש חיה
בבסיס הוקמה שורת בניינים המיועדים לאפשר סימולציה של מבצעים מיוחדים במגוון רחב של תרחישים ומורכבות:

* אזור בנוי המכיל 56 מבנים, ובהם:
	+ מבני ממשל
	+ שגרירות
	+ מבני מגורים, כולל וילה ומבנים כפריים
	+ מבני מסחר ותעשייה וחנויות
	+ משרדים
	+ כיכר עירונית
	+ מרכז קהילתי
	+ מוסך ותחנת דלק
	+ מאגר מים
* רחבת חניה אווירית ובה מטוס אירבוס A300 ובסמוך אליו מגדל פיקוח ומנחת מסוקים
* מבנה מחוזק המשמש לאימונים באש חיה
* מבנה לאימוני פריצה לבניין
* מגדל לאימוני טיפוס על קיר וסנפלינג
* מטווח המכיל מטרות נעות ומאפשר ירי עד לטווח של 1,300 מטר
* מסלולי נהיגה לאימוני נהיגה מבצעית, לרבות אימוני מרדף והתחמקות ממנו
* מתקן לאימון כלבי לחימה וכלבי גישוש

בנוסף הוקמו בבסיס אולמי הרצאות, מתקן רפואי לטיפולי חירום, מתקני אחזקה לנשק ולרכב, חדרי אוכל ומרכז ספורט הכולל מגרש כדורגל ואולם כושר.

במתקני המרכז משולבים אמצעי סימולציה טכניים שונים, לרבות פירוטכניקה והדמיה קולית. סביב המתקנים ובתוכם מפוזרות כ-350 מצלמות טלוויזיה וכן מיקרופונים, המקושרים למרכז בקרה. הן מאפשרות מעקב אחרי אימונים, ניהולם מקרוב תוך הפעלת אמצעי הסימולציה מרחוק וכן עריכת תחקורים לאחר פעולה על בסיס הצילומים וההקלטות משטחי האימונים.

סגל ההדרכה במרכז כולל יוצאי יחידות מיוחדות מארצות שונות.

### תחרות הלוחם השנתית

לאחר הקמתו ייסד המרכז את תחרות הלוחם השנתית (אנ') - תחרות בינלאומית שבה מתחרים זו בזו נבחרות ממדינות שונות בביצוע משימות צבאיות ותרגילי לוחמה בטרור, בדגש על עבודת צוות. תפקודן נבחן על ידי צוות שיפוט. התחרות משמשת גם כמסגרת להחלפה ושיתוף של ידע וניסיון בין המשתתפים. מספר הנבחרות המתחרות בתחרות הגיע בשנים מסוימות ליותר משלושים.

קישורים חיצוניים
----------------

ויקישיתוף מדיה וקבצים בנושא **מרכז המלך עבדאללה השני לאימוני מבצעים מיוחדים** בוויקישיתוף
* 

* אתר האינטרנט הרשמי של מרכז המלך עבדאללה השני לאימוני מבצעים מיוחדים
* חנן גרינווד, מצאנו את בסיס האימונים הכי מטורף בעולם, באתר ישראל היום, 26 במרץ 2018
* אבי אליהו, מתחת לרדאר: ירדן מארחת תחרות בין יחידות העילית מכל העולם, באתר מאקו, 24 ביולי 2013
מראה ברוטמיסטריווקה
אגם בכפר רוטמיסטריווקה
**רוטמיסטרובקה** (באוקראינית: **Ротмістрівка**) הוא כפר במחוז צ'רקאסי באוקראינה, הכפר מכיל 2,156 נפשות (3,200 תושבים ב-1970).

היסטוריה
--------

המידע הראשון על הכפר משוער לאמצע המאה ה-17, אז ייסד קפטן אומצ'ינסקי יישוב על האדמות שבבעלות המגנאט קונצפולסקי. בהתחלה זה נקרא רוטמיסטרוב, ובהמשך רוטמיסטריווקה.

בשנת 1742 עברו היישוב ואדמות הסביבה מקונצפולסקי לליובומירסקי והפכו לחלק ממחוז סמילה, תושבי הכפר עסקו בחקלאות.

ב-1787 נקנה המחוז, כולל רוטמיסטרובקה, על ידי הקניאז הרוסי גריגורי פוטיומקין. וכעבור 6 שנים, הוא נתן אותו לאחיינו הרוזן סמוילוב.

ב-1793 חיו בכפר 1,653 גברים. מאז 1793, לאחר סיפוח הגדה הימנית של אוקראינה לאימפריה הרוסית, הייתה רוטמיסטרובקה חלק מברסלבסקי ובשנת 1797 שויכה למחוז צ'רקאסי של מחוז קייב.

בסוף המאה ה-19 חיו ברוטמיסטרובקה יותר מ-3,000 איש. בתחילת המאה ה-20 הוכפלה האוכלוסייה. בשנת 1910 חיו בה 6,667 איש.

לאחר שורה של שינויים בשלטון, ב-4 בינואר 1920, נכנסו חיילי הצבא האדום לרוטמיסטרובקה. והיא הייתה תחת הכיבוש הסובייטי במשך שנים רבות.

אטימולוגיה
----------

עד שנות ה-90 של המאה ה-20. השם הרשמי והנפוץ של הכפר בשפה האוקראינית היה Rotm **i** strivka[דרוש מקור], כך נכתב במסמכים רשמיים ובמפות וכך נעשה בו שימוש בדיבור[דרוש מקור].

קהילה יהודית
------------

לפני מלחמת העולם השנייה התקיים ברוטמיסטרובקה שטעטל חסידי מפורסם. שושלת חסידות רחמסטריווקא (ענף של שושלת צ'ורנוביל) נקראה על שם רבניה שבאו מרוטמיסטרובקה, מייסד החסידות, האדמו"ר רבי יוחנן טברסקי, נפטר בתרנ"ה ונקבר ברוטמיסטרובקה, אביו האדמו"ר מרדכי טברסקי היה המגיד מצ'רנוביל בנו של מנחם נחום מצ'רנוביל.

ראו גם
------

* מכתש רוטמיסטרבסקי

קישורים חיצוניים
----------------

ויקישיתוף מדיה וקבצים בנושא **רוטמיסטריבקה** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**

הערות שוליים
------------

1. ↑  "Ротмистрівка, Смілянський район, Черкаська область » Історія міст і сіл Української РСР" (ברוסית). נבדק ב-2024-03-04..
2. ↑  Rachmastrivka.
3. ↑  מחבר הספר מאור עיניים ותלמיד הבעל שם טוב
**פריסילה נובאס לאונה** (בפורטוגזית: **Priscilla Novaes Leone**;‏ נולדה ב-7 באוקטובר 1977 בעיר סלבדור, באהיה, ברזיל), ידועה בתור פיטי (נהגה פיצ'י) היא זמרת רוק ברזילאית ויוצרת.

היא הייתה חברה בשתי להקות בעבר, Inkoma וshes. את קריירת הסולו שלה התחילה בשנת 2003. היא מכרה יותר מ-5 מיליון עותקים בקריירה שלה, מה שהפך אותה לאחת הזמרות רבות המכר בשנות ה-2000 המוקדמות. היא נבחרה לזמרת הרוק הכי סקסית באמריקה הלטינית ובברזיל ובמקום 35 בעולם בשנת 2010. היא זכתה בכמה פרסים בטקס הפרסים של MTV ברזיל, כולל אמנית השנה פעמיים, קליפ השנה, ההופעה החיה הטובה, ושלוש פעמים בתור הזמרת של "להקת החלומות" אשר ניתנת לקהל בבית לבחור את ההרכב החלומי בעיניהם.
היא זכתה ביותר מ-50 פרסים בקריירת הסולו שלה, שיא בברזיל.

היסטוריה
--------

פיטי לאונה נולדה בעיר סלבדור, באהיה בברזיל, חיה את רוב ילדותה בעיר פורטו סגורו. אביה, מוזיקאי ובעל פאב, היה מנגן שירים של להקות ואמנים משנות ה-60 וה70 כמו אלביס פרסלי והביטלס ומאוחר יותר גם להקות כמו AC\DC, נירוונה, אליס אין צ'יינס, מטאליקה ועוד שהשפיעו מאוד על כיוון המוזיקה של פיטי. היא למדה מוזיקה באוניברסיטה הפדרלית של באהיה.

היום היא חיה בסאו פאולו עם בעלה דניאל וקסלר, המתופף של להקת NX ZERO.

קריירה
------

פיטי הייתה המתופפת של להקת shes בין השנים 1997–1999 היא הייתה הזמרת של להקת Inkoma בין השנים 1995–2001. כשאינקומה התפרקה, היא הוזמנה על ידי המפיק רפאל ראמוס להקליט אלבום סולו.

היא הוציאה שלושה אלבומי אולפן מלאים- Admirável Chip Novo ב-2003, Anacrônico ב-2005 ואת Chiaroscuro ב-2009, הוציאה שני אלבומים של הופעות חיות Des)Concerto Ao Vivo) ב-2007 ואת A Trupe Delirante No Circo Voador ב-2011 ושלוש תוספות די.וי.די- Admirável Vídeo Novo ב-2004, DualDisc Anacrônico ב-2005 ואת Chiaroscope ב-2009

ב-2011 חברה לגיטריסט שלה, מרטין מנדונסה ויחד הם הקליטו דיסק בפרויקט מקביל שנקרא אגרידוסה (Agridoce) שפירושו בעברית "מר מתוק", היא על הפסנתר והוא על הגיטרה. יחד הם הסתגרו כחודש יחד עם המפיק והצלם לכתוב ולהקליט דיסק בסגנון פולק, רוקנרול ובלוז.

קישורים חיצוניים
----------------

ויקישיתוף מדיה וקבצים בנושא **פיטי לאונה** בוויקישיתוף
* 

* אתר האינטרנט הרשמי של פיטי לאונה (בפורטוגזית)
* פיטי לאונה, ברשת החברתית פייסבוק

* פיטי לאונה, ברשת החברתית אקס (טוויטר)

* פיטי לאונה, ברשת החברתית אינסטגרם

* פיטי לאונה, סרטונים בערוץ היוטיוב

* פיטי לאונה, במסד הנתונים הקולנועיים IMDb (באנגלית)

* פיטי לאונה, באתר אייטונס (באנגלית)

* פיטי לאונה, באתר ספוטיפיי

* פיטי לאונה, באתר MusicBrainz (באנגלית)

* פיטי לאונה, באתר Discogs (באנגלית)

* פיטי לאונה, באתר Songkick (באנגלית)

* פיטי לאונה, באתר בילבורד (באנגלית)
* האתר הרשמי של Agridoce

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2014168308
* MusicBrainz: ce1509b1-fc1a-4b0a-aeb3-36cbf9cc11fb
* VIAF: 313295102
* WorldCat (עם VIAF): 313295102

 |
**איתמר בעולם האנגלית** הוא לומדה ומשחק הרפתקה ממוחשב מסוג "הצבע והקלק" ומסוג פלטפורמה, שפותח על ידי חברת קומפדיה ויצא לאור בשנת 2004. המשחק הוא השביעי והאחרון בסדרת משחקי איתמר, שדמותו מבוססת על דמותו של איתמר מאת הסופר דויד גרוסמן, ובשונה מהמשחקים הראשונים בסדרה אין לו קשר ישיר לאחד מספרי הסדרה. המשחק מכיל עלילה עשירה ומגוון משחקי פעילות והעשרה המיועד לילדים בגילאי 6-11, והוא מתמקד בלמידת ידע בסיסי בשפה האנגלית, משחק זה יצא בשלל שפות.

עלילת המשחק
-----------

עלילת המשחק עוקבת אחרי איתמר ואחרי התוכי-רובוט בשם "תוכי-טק" שמגיע מגלקסיית "אינגליש", הרובוט מספר לאיתמר על שודדי החלל התוקפים את תושבי הגלקסייה והוא מבקש את עזרתו של איתמר בהצלת הכוכבים והחייזרים השונים, תוך כדי משחק השחקן לומד מילים חדשות, שמות בני המשפחה, מספרים, בעלי חיים ועוד, בשפה האנגלית .

משחקיות
-------

המשחק בנוי מלמידה מדורגת, בכל סיבוב השחקן ימלא מספר משימות שיקרבו אותו אל כוכב הפיראטים. לפני שניתן לגשת אל כל כוכב לכת השחקן יבצע משימה בשני הירחים שלו תוך כדי העשרה ולימוד, לאחר שהשחקן יסיים את כל המשימות הוא יפתח שער אחד בכוכב הפיראטים, ועליו לחזור על סבב המשחק פעמיים נוספות עד להשלמת המשחק, כאשר הרמה הלימודית והאתגר עולים בין הסיבובים השונים.

ביקורת
------

המשחק קיבל ביקורות חיוביות מאד, בביקורת משנת 2004 באתר ynet נכתב:"הורים היזהרו - "כוכב הצבעים" ממכר יותר מ"טטריס" באחריות." ולמשחק ניתן ציון של 4 מתוך 5 כוכבים.

הערות שוליים
------------

1. ↑  *משחקים קומפדיה-איתמר בעולם האנגלית פתיח + חלק ראשון*, נבדק ב-2024-04-07
2. ↑  משחקים קומפדיה-איתמר בעולם האנגלית - YouTube, באתר www.youtube.com
3. ↑  דגן, גליה אלוני (2004-04-26). "איתמר בעולם האנגלית". *Ynet*. נבדק ב-2024-04-07.

| קומפדיה |
| --- |
| משחקי גורדי | 

|  |  |
| --- | --- |
| סדרת גורדי החדשה | גורדי בהרפתקה מהסרטים • בא בחשבון • קרב בחשבון • חושבים בגדול • גורדי בגן הפלאים |
| סדרת גורדי קלאסיק | גורדי הרפתקה בטירה • גורדי משחקי חשיבה • גורדי משחקי חשיבה 2 |

 |
| סדרת משחקי איתמר | איתמר מטייל על הקירות (משחק מחשב) • איתמר צייד החלומות (משחק מחשב) • יום הולדת לאיתמר • איתמר מציל את הים • מתחילים שנה עם איתמר • איתמר בהרפתקה בספארי • איתמר וסודות הקוסמים • איתמר בעולם המדע • איתמר בעולם האנגלית |
| סדרת חשיבה מצאתית | 

|  |  |
| --- | --- |
| חשיבה המצאתית | חשיבה המצאתית (משחק מחשב) • חשיבה המצאתית לילדים |
| ג'וליה גולשת בזמן | ג'וליה ילדי הפרחים • ג'וליה תעלומה בפריז |

 |
| משחקים נוספים | ורדית (משחקי מחשב) • בעקבות המילים האבודות |
| דמויות | גורדי • איתמר (דמות ממשחקי מחשב) |
**ארבל** היא מערכת נשק ממוחשבת מתוצרת חברת IWI הישראלית, הכוללת מחשב, הדק חשמלי ואנרגיה שמגבירים את יעילות וקטלניות הרובה בשדה הקרב.

מבנה המערכת ותפקידיה
--------------------

המערכת הממוחשבת שעל הרובה כוללת שלושה רכיבים עיקריים: פלטפורמה מבוססת-מחשב, מנגנון הדק חשמלי הכולל חיישנים, וסוללה. מערכת הארבל אינה משפיעה על פעולת הרובה המוכרות, כך שהמפעיל יכול בכל זמן נתון להשתמש ברובה ככלי נשק רגיל גם ללא כל תלות בסוללה.

לטענת חברת IWI, הטכנולוגיה שבמערכת הנשק מגדילה את אחוזי הפגיעה במטרה ובכך מפחיתה את בזבוז התחמושת, מה שבתורו מאפשר ללוחם לשאת עמו פחות תחמושת. עוד טוענת החברה כי מערכת הארבל משפרת במידה ניכרת את אחוזי הפגיעה ומגבירה את הקטלניות עד פי שלושה. לדבריה אחוז הפגיעה במטרות בתנועה נע בין 80-90%

מערכת האנרגיה של הארבל מספקת עד 60 שעות הפעלה רצופה ללא צורך בטעינה מחדש. המערכת פועלת בתנאים סביבתיים קשים, ביום ובלילה, ומאפשרת ללוחם לבחור את התצורה האופטית הדרושה בהתאם למשימה ולמתאר הלחימה.

על פי החברה, מערכת הארבל מתאימה גם לרובי סער דוגמת רובה הערד ורובי AR-15 אחרים, על ידי החלפה של הרסיבר התחתון של הרובה.

### שימוש במערכת

הנשק הקל הראשון בו נעשה שימוש במערכת הארבל הוא מקלע הנגב.

קישורים חיצוניים
----------------

* מערכת הנשק הארבל, חברת IWI

הערות שוליים
------------

1. ↑  גאווה ישראלית: המערכת החדשה שתשנה את תעשיית הנשק העולמית, באתר אייס, 4 באפריל 2024
2. ↑  עמי רוחקס דומבה ואיל בוגוסלבסקי, ‏IWI חושפת: כך תוכלו ליירט רחפן עם נשק קל, באתר "IsraelDefense‏", 4 באפריל 2024
3. ↑  מערכת ביזפורטל, פיתוח ישראלי - מערכת נשק קל ממוחשבת; הגברת הקטלניות בשדה הקרב, באתר ביזפורטל‏, 4 באפריל 2024
4. ↑  דין שמואל אלמס, ‏חוזה מפתיע לחברה ביטחונית מישראל, והמגבלה שהוסרה מ-F-35, באתר גלובס, 4 באפריל 2024
**אברהם קוריאל** (נולד ב־7 במרץ 1959) הוא אדריכל ישראלי, שותף במשרד **אמר-קוריאל אדריכלים** שתכנן כמה מהמבנים הבולטים בישראל.

ביוגרפיה
--------

קוריאל נולד וגדל בראשון לציון והוא נצר למשפחת קוריאל. בילדותו למד בבית הספר אורט סינגאלובסקי בתל אביב. את שירותו הצבאי עשה בחיל הים, והשתחרר בדרגת סרן.

בשנת 1982 החל את לימודיו לתואר בוגר בארכיטקטורה בפקולטה לארכיטקטורה ובינוי ערים בטכניון וב–1987 סיימם בהצטיינות.

קריירה
------

בין השנים 1987–1990 עבד קוריאל במשרד ״עוזי גורדון דינה אמר, אדריכלים״ ובשנת 1991 הצטרף כשותף.

ב–1992 הקים יחד עם דינה אמר את משרד האדריכלים אמר-קוריאל, בו הם שותפים. המשרד ממוקם בחיפה ופועל ברחבי ישראל. עיקר עיסוקו של המשרד הוא בתכנון מבני ציבור, שכונות מגורים ותוכניות בניין עיר.

קוריאל התמחה בתכנון בתי ספר, בין היתר תכנן את קריית החינוך ש"י עגנון בנתניה - תכנון המבנה נעשה על מנת ליצור סביבה תומכת ואוהדת. המבנים הנמוכים מפוזרים על פני השטח ומהווים מרחב פסטורלי.

בשנת 2009 הוציא לאור, יחד עם שותפתו למשרד, אמר, את הספר **בית ספרי**. בספר נפרשת תפיסתם האדריכלית, ומפורטים קווי מתאר ודוגמאות ממשיות למבנים ולמרחבים אשר מקדמים את בית הספר לקראת הגשמת ייעודו כאתר של חינוך.

### מבנים בולטים

* מגדל המפרש בחיפה.
* בית משפט לעבודה בבת ים.
* מרכז IBM למחקר ופיתוח באוניברסיטת חיפה.
* בית המשפט המחוזי בפתח תקווה.
* בית משפט השלום בהרצליה.
* תחנת הרכבת מודיעין – מרכז.

חיים אישיים
-----------

קוריאל נשוי למאיירת גיל-לי אלון קוריאל ואב לשלוש בנות.

פרסים
-----

* **פרס ראשון וביצוע המבנה** - תחרות מוזמנים לתכנון מרכז מחקר ופיתוח- י.ב.מ באוניברסיטת חיפה.
* **פרס ראשון וביצוע** תחרות מוזמנים לתכנון בי"ס קהילת בגן- נר, מועצה אזורית גלבוע.
* **פרס ראשון ותכנון** תחרות מוזמנים לתכנון בית משפט השלום פתח תקווה.
* **פרס ראשון ותכנון** בית משפט השלום הרצליה
* **פרס ראשון ותכנון** בית משפט השלום אשקלון
* **פרס ראשון ותכנון** בית משפט מחוזי מרכז
* **פרס ראשון ותכנון** בית משפט מחוזי בת-ים

ספרים
-----

* דינה אמר, אברהם קוריאל, **בית ספרי**, הקיבוץ המאוחד ספריית פועלים, 2009

קישורים חיצוניים
----------------

* בית ספרי באתר הקיבוץ המאוחד
* דותן לוי, אושרה תוכנית להרחבת אוניברסיטת חיפה ב־100 אלף מ"ר, באתר כלכליסט, 14 ביוני 2018
* מיכאל יעקבסון, סיבוב חמישה עשר על תמונות אדריכלים, באתר חלון אחורי
* מיכאל יעקובסון, היכל המשפט של בת ים: שדרוג ברור, בעיקר כשתהיה רכבת קלה ממול, באתר Xnet‏, 18 בפברואר 2020